[516A] །།རྒྱ་གར་སྐད་དུ། ཤྲཱི་བྷ་ག་ཝཱན་ཨེ་ཀ་ཛ་ཊ་མ་ཧཱ་ཀལྤ་ཏནྟྲ་རཱ་ཛ་ན་མ། བོད་སྐད་
དུ༑ དཔལ་བཅོམ་ལྡན་འདས་རལ་པ་གཅིག་པའི་བརྟག་པའི་རྒྱུད་ཀྱི་རྒྱལ་པོ་ཆེན་པོ་ཞེས་བྱ་བ། བཅོམ་ལྡན་འདས་རལ་པ་གཅིག་པ་ལ་ཕྱག་འཚལ་ལོ། །འདི་སྐད་བདག་
གིས་ཐོས་པ་དུས་གཅིག་ན། བཅོམ་ལྡན་འདས་ཅང་ལོ་ཅན་གྱི་གནས་རྡོ་རྗེའི་རི་བོའི་ཟོམ་ན་བཞུགས་ཏེ། བྱང་ཆུབ་སེམས་དཔའ་ཕྱག་ན་རྡོ་རྗེ་དང། འཇིགས་
བྱེད་རྒྱལ་པོ་དང། ཀླུའི་དབང་པོ་དང། ཉི་མ་དང་ཟླ་བའི་གདོང་ཅན་དང། ཡེ་ཤེས་བཀོད་པའི་ཕྱག་རྒྱ་ལ་སོགས་པ་བྱང་ཆུབ་སེམས་དཔའ་སེམས་དཔའ་ཆེན་
པོ་གསང་བའི་དེ་ཁོ་ན་ཉིད་ཤིན་ཏུ་སྦས་པའི་མཛོད་ལ་མངའ་བརྙེས་པ། དེ་བཞིན་གཤེགས་པ་ཐམས་ཅད་ཀྱི་དཀྱིལ་འཁོར་དུ་ཡང་དག་པར་ངེས་པ། རིགས་དང་
ཚོགས་དང་དམ་ཚིག་དང་བརྟུལ་ཞུགས་ཆེན་པོ་ཕྱག་རྒྱ་རྒྱ་མཚོ་ལྟ་བུའི་ཚུལ་ལ་གནས་པ། གསང་བ་བས་ཀྱང་ཆེས་གསང་བའི་བདེ་བ་ཆེན་པོ་ལ་རྣམ་པར་རོལ་པ་
ཐབས་དང་ཤེས་རབ་བླ་ན་མེད་པའི་ཁ་སྦྱོར་ལས་ངེས་པར་འབྱུང་བའི་ཡེ་ཤེས་ཅན། འགྲོ་བ་ཐམས་ཅད་ཀྱི་ཀུན་ནས་སྡང་བ་དང་བག་ལ་ཉལ་འཇོམས་པ་ལ་མཁས་པ་དཔག་

[516B] །དེ་ནས་བྱང་ཆུབ་སེམས་དཔའ་ཕྱག་ན་རྡོ་རྗེ་སྟན་ལས་ལངས་ཏེ། པུས་མོ་གཡས་བའི་ལྷ་ང་ས་ལ་བཙུགས་ནས་ཐལ་མོ་སྦྱར་ཏེ་
བཅོམ་ལྡན་འདས་ལ་འདི་སྐད་ཅེས་གསོལ་ཏོ། །རྡོ་རྗེ་དབང་ཕྱུག་རྡོ་རྗེ་ཆེ། །རྡོ་རྗེའི་རྒྱལ་པོ་ཀུན་བདག་པོ། །སངས་རྒྱས་ཐམས་ཅད་སྐྱེད་མཛད་ཡབ། །བདེ་ཆེན་འཁོར་
ལོ་བདག་ལ་གསུངས། །སྲིད་གསུམ་ཐིབས་པོ་སེལ་མཛད་ཅིང། །མྱ་ངན་འདས་ལ་མི་གནས་པ། །ལུས་ཅན་ཀུན་སྐྱོབ་བརྩེ་ཆེན་པོ། །འདྲེན་པ་ཁྱོད་ལམ་བསྟན་དུ་
གསོལ༑ ༑བློ་གྲོས་སྙིང་རྗེ་བརྟན་ལྡན་པས། །ཐབས་ནི་གང་ཞིག་མངོན་བསྒོམས་ན། །སྐུ་ལྔ་ཕྱག་རྒྱ་འགྲུབ་འགྱུར་བ། །གཙོ་བོ་དེ་ནི་འདིར་བཤད་གསོལ། །རྡོ་རྗེ་དཀྱིལ་
འཁོར་ཆེར་འབྱུང་བ། །འབུམ་ཕྲག་རྒྱུད་ཆེན་ལས་གསུངས་པ། །རལ་པ་གཅིག་ཕྲེང་དཀྱིལ་འཁོར་གཙོ། །སྦས་པ་གང་ལགས་བརྩེ་བས་གསུངས། །ཞེས་གསོལ་པ་
དང༑ བཅོམ་ལྡན་འདས་རྡོ་རྗེ་དཀྱིལ་འཁོར་མ་ལུས་པའི་བདག་པོ་རབ་ཏུ་དགྱེས་པས་འཛུམ་པ་མཛད་དོ། །ཞལ་གྱི་སྒོ་ནས་འོད་ཟེར་བ་དོག་ལྔ་ཕྱུང་སྟེ་འཇིག་རྟེན་
གྱི་ཁམས་ཐམས་ཅད་སྣང་བ་བྱས་ཏེ་སླར་འདུས་པས་འཁོར་གྱི་དཀྱིལ་འཁོར་ཡོངས་སུ་སྦྱངས་ཏེ་བཅོམ་ལྡན་འདས་ཉིད་ལ་བསྐོར་བ་ལན་གསུམ་བྱས་ནས་སྤྱི་གཙུག་

[517A]༄༅། །ཏུ་ནུབ་པར་གྱུར་ཏོ། །དེ་ནས་ཡང་དབུའི་གཙུག་ཏོར་གྱི་ནོར་བུ་ལས་ཟླ་བ་དང་ཀུན་དེ་ལྟ་བུའི་འོད་ཟེར་དཀར་པོ་བྱུང་སྟེ་དབུའི་སྟེང་དུ་དཀྱིལ་འཁོར་ཆེན་པོ་མངོན་
པར་འབྱུང་བའི་རྣམས་པར་བཀོད་པ་མངོན་སུམ་དུ་གསལ་བར་མཛད་དོ་།དེ་ནས་བཅོམ་ལྡན་འདས་ཀྱིས་བྱང་ཆུབ་སེམས་དཔའ་སེམས་དཔའ་ཆེན་པོ་ཕྱག་ན་རྡོ་རྗེ་ལ་འདི་སྐད་ཅེས་བཀའ་སྩལ་
ཏོ༑ ༑སྙིང་རྗེ་ཆེན་པོ་ཁྱོད་སེམས་ཅན་ཐམས་ཅད་ལ་ཕན་པ་དང་བདེ་བའི་ཕྱིར་དེ་བཞིན་གཤེགས་པ་ཐམས་ཅད་ཀྱི་དཀྱིལ་འཁོར་མངོན་པར་འབྱུང་བའི་མཛོད། རྡོ་རྗེ་སྒེག་པ་ཆེན་པོ་རལ་པ་
གཅིག་པའི་གསང་བ་མཆོག་ཞུས་པ་ལེགས་སོ་ལེགས་སོ། །རྡོ་རྗེ་འཆང། འདི་ནི། ཁྱོད་ཀྱི་དུས་ཡིན་ཞིང། འདི་ནི། ཁྱོད་ཀྱི་སྣང་བར་བྱེད་པ་ཡིན་ནོ། །ང་ཡང་སྔོན་རྡོ་རྗེ་རི་བོའི་ཟོམ་
འདི་ཉིད་དུ་བྱང་ཆུབ་སེམས་དཔའ་སྐར་མ་ལ་དགའ་བ་ཞེས་བྱ་བར་གྱུར་པ་ན་དེ་བཞིན་གཤེགས་པ་ཐམས་ཅད་དང་ཡེ་ཤེས་རལ་པ་གཅིག་པའི་གསང་བ་ལྷན་ཅིག་ཏུ་རྣམ་པར་རོལ་པས་
སེམས་ཅན་དཔག་ཏུ་མེད་པ་སྨིན་པར་བྱས་པ་རྗེས་སུ་དྲན་ནོ། །དེ་བས་ན་ཁྱོད་ཀྱིས་སྙིང་རྗེ་ཆེན་པོ་དང་ཐབས་ལ་མཁས་པས་གསང་སྔགས་ཀྱི་ངེས་པར་འབྱུང་བའི་རྟོགས་པ་འདི་ལེགས་པར་ཉོན་
ལ་ཡིད་ལ་ཟུངས་ཤིག་དང་ངས་ཁྱོད་ལ་བཤད་དོ། །བྱང་ཆུབ་སེམས་དཔའ་ཕྱག་ན་རྡོ་རྗེ་བཅོམ་ལྡན་འདས་ཀྱི་ལྟར་ཉན་པ་དང་བཅོམ་ལྡན་འདས་ཀྱིས་བཀའ་སྩལ་པ། ཨོཾ་ཨཱ་ཧཱུཾ་ཨོཾ་ཨཱ་ཧྲཱིཾ་ཏྲཱཾ་

[517B]སརྦ་ཛྙཱ་ན་ཧཱུཾ་ཕཊ་སཱཧཱ། ཨོཾ་ཨཱསརྦ་ཏ་ཐཱ་ག་ཏོ་མཱ་ཏྲི་བཛྲ་ཏ་ཏྭ་བཱ་ཡ་ས་ར་བཾ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་ཛྙཱ་ན་ཧཱུཾ་ཕཊ། ཨོཾ་ཨཱ་
བཛྲ་པཱ་ཡ་ཧཱུཾ་ཕཊ། ཨོཾ་ཨཱབཛྲ་ཙཀྲ་ཨཱ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་རཏྣ་ཨི་ཧཱུཾ་ཕཊ་སཱཧཱ། ཨོཾ་ཨཱབཛྲ་པདྨ་ཨུ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་བི་ཤྭ་ཨེ་ཧཱུཾ་ཕཊ་སཱཧཱ། ཨོཾ་
ཨཱ་བཛྲ་མོ་ཧ་ཨཾ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་ཝརྞྞ་ཨཱི་ཧཱུཾ་ཕཊ་སཱཧཱ། ཨོཾ་ཨཱ་བཛྲ་རཱ་ག་ཨུ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་དྭེ་ཥ་ཨཻ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་སྠཱི་ར་ཨཽ་ཧཱུཾ་
ཕཊ་སཱཧཱ། ཨོཾ་ཨཱ་བཛྲ་ཡོ་ག་ཨཾ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་ཛྭ་ལ་ཨ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་བ་ལ་ཨཱ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་རཱུ་པ་ཎི་ཀ་ཧཱུཾ་ཕཊ་སཱཧཱ། ཨོཾ་ཨཱ་
བཛྲ་ཤབྡ་ཙ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་གནྡྷ་ཊ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་ར་ས་ཏ་ཧཱུཾ་ཕཊ་སཱཧཱ་ཨོཾ་ཨཱ་བཛྲ་སྤརཤེ་པ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་དྷརྨྨ་ཡ་ཧཱུཾ་ཕཊ་སཱཧཱ། ཨོཾ་
ཨཱ་བཛྲ་ཀྵེ་ཏྲ་ཤ་ཧཱུཾ་ཕཊ་སཱཧཱ། ཨོཾ་ཨཱབཛྲ་ཨཱ་ལོ་ཀ་ཀྵ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་ཨཾ་ཀུ་ཤ་རྀ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་པཱ་ཤ་རཱྀ་ཧཱུཾ་ཕཊ་སཱཧཱ། ཨོཾ་ཨཱ་བཛྲ་བཾ་དཧི་ལྀ་
ཧཱུཾ་ཕཊ་སཱཧཱ། ཨོཾ་ཨཱབཛྲ་གྷཎྜ་ལྀ་ཧཱུཾ་ཕཊ་སཱཧཱ་ཨོཾ་སྭ་བྷཱ་ཝ་ཤུདྡྷ་སརྦ་དྷརྨཱ་བྷ་བ་ཤུདྡྷོཉཧཾ། ཨོཾ་བཛྲ་ཤུདྡྷ་སརྦྦ་དྷརྨ་བཛྲ་ཤུདྡྷོཉཧཾ། ཨོཾ་ཡོ་གེ་ཤུདྡྷ་སརྦ་དྷརྨཱ་ཡོ་ག་

[518A]༄༅། །ཤུདྡྷོཉཧཾ། རྡོ་རྗེ་མི་བསྐྱོད་རལ་པ་གཅིག་མི་བསྐྱོད་པ་ནི་བྱང་སེམས་བཅས། །རྡོ་རྗེ་སྒྲོན་མ་རྡོ་རྗེ་དང། །རྡོ་རྗེ་ཞགས་པ་རྣམ་པར་བསྒོམ། །
གཏི་མུག་བག་ཆགས་འདོད་ཆགས་དང། །ཞེ་སྡང་རྡོ་རྗེ་འཁོར་ལོར་གནས། །རི་རབ་ཉི་ཟླ་བ་དན་ལས། །འབྱུང་བཞིའི་རྡོ་རྗེ་དེ་བཞིན་ནོ། །ཁྱམས་བཞིར་མེ་ལོང་
པི་ཝང་དང། །དྲི་མཆོག་ཞལ་ཟས་ལས་བྱུང་བ། །གཟུགས་སྒྲ་དྲི་རོ་རྡོ་རྗེ་མོ། །མཁས་པས་རྟག་ཏུ་མཉམ་པར་གཞག་ཕྱོགས་བྲལ་ན་བཟའ་ཆོས་འབྱུང་དང།།
མཎྜལ་མར་མེ་ལས་སྐྱེས་པ། །རེག་ཆོས་ཞིང་དང་སྣང་བ་ཡིས་།སྒོ་བཞི་ལྕགས་ཀྱུ་ཞགས་པ་དང། །ལྕགས་སྒྲོག་དྲིལ་བུ་ཡོངས་གྱུར་པས། །རྡོ་རྗེ་ལྕགས་
ཀྱུ་ལ་སོགས་བསྒོམ། །རང་མཚན་ཀ་པཱ་ལས་རབ་མཛེས། །གཏུམ་དྲག་ཚང་ཚིང་འཁྲིགས་པ་དང། །འུར་འུར་འབར་བས་ཁྱབ་པ་དང་།ཀེང་རུས་འཇིགས་
རུང་ཤར་སོགས་ཀྱི། །ཕྱོགས་སུ་གཡོན་བསྐོར་གྱིས་ལེགས་གནས། །ཧ་ཧར་དགོད་པ་དབང་ལྡན་དུ། །བྱིན་ཟར་དཔལ་གྱི་ནགས་ཚལ་ལོ། །མུན་པ་མི་བཟད་
བདེན་བྲལ་དུ། །རླུང་དུ་ཀི་ལི་ཀི་ལིར་སྒྲོག་མི་མཉམ་མེད་པ་ཟུར་བཞི་ཡིན། །དྲན་དང་དབང་པོ་སྒོ་བཞི་སྟེ། །བསམ་གཏན་བཞི་ནི་རྟ་བབས་བཞི། །རྣམ་

[518B] །བྱང་ཆུབ་ཡན་ལག་བདུན་དག་ཕྱིར། །དྲ་བ་དང་ནི་དྲ་བ་ཕྱེད། །ཕྱོགས་བཞིར་ཚད་མེད་བཞི་ཡིན་ཏེ། །པདྨ་འཁོར་ལོ་ཤེས་རབ་ཐབས།།
རྣམ་པར་ཤེས་བརྒྱད་ཡོངས་དག་པ། །དེ་ནི་དུར་ཁྲོད་ཆེན་པོ་བརྒྱད། །ཟླ་བ་མེ་ལོང་ཉི་མཉམ་ཉིད། །ས་བོན་མཚན་མ་ཀུན་ཏུ་རྟོག་ཡོངས་གྱུར་བྱ་བ་གྲུབ་པ་སྟེ། །
ཉེར་རྫོགས་ཆོས་དབྱིངས་ཡེ་ཤེས་ཡིན། །ལྔ་ཕུང་དང་ནི་དྲི་མ་བཞིན། །ཆེན་པོ་བཞི་དང་སྤྱོད་ཡུལ་བརྒྱད། །རྣམ་བཞི་ཚོར་བ་རྣམ་དག་ལྷ། །ཡེ་ཤེས་བདག་ཉིད་
འཁོར་ལོ་འོ། དགོད་དང་ཕྲད་འཁྱུད་འཁྲིག་པ་དག་པུ་ཛ་ཨོ་ཨ་གོ་ར་དེ་མ། ཀ་ཨོ་ཏྲི་ཀོ་ཀ་ལ་ཀ་ཧི། པྲེ་གྲྀ་སཽ་སུ་ན་སི་མ་ཀུ། ཧ་ཧི་ཧུ་ཧེ་ཧོ་ཧཾ། ཨ་ཨི་
ཨུ་ཨེ་ཨོ་ཨཾ། རྣམ་པ་སྣ་ཚོགས་རྣམ་པར་སྨིན། །རྣམ་པར་འཇོམས་དང་རྣམ་མཚན་བྲལ། །དགའ་དང་མཆོག་དགའ་དགའ་བྲལ་དང། །ལྷན་ཅིག་སྐྱེས་དགའི་
མཚན་ཉིད་དོ། །དགོད་དང་ཕྲད་འཁྱུད་འཁྲིག་པ་དང། །བདེ་ཆེན་དག་ཕྱིར་བུམ་པ་དང། །གསང་བ་ཤེས་རབ་བདེ་བ་ཆེ། །དབང་བཞི་རྒྱལ་པོ་ཐོབ་པར་འགྱུར། །ཛཿ་
ཧཱུཾ་བཾ་ཧོཿ་དམིགས་པས་དུབ་དང་གཞན་གོམས་འདོད། །རྣམ་པར་མི་རྟོག་དེ་ཉིད་བསྒོམ། །རྨི་ལམ་ནམ་མཁའི་སྦྱོར་བ་ནི། །ཉིན་མཚན་རྟག་ཏུ་རྣམ་པར་གཞག་སྤྱི་

[519A]༄༅། །བོ་སྙིང་ག་ལྟེ་བར་ནི། །ཟླ་བ་པདྨ་ཉི་སྟེང་དུ་།ཧཾ་དང་ཧཱུཾ་དང་ཨ་ཞེས་པ། །ཡི་གེ་བདེ་གསལ་མི་རྟོག་རྒྱུད་།སྙིང་པོ་འཕོ་དང་ཐིམ་དང་གནས། །
འགྱུར་དང་འགུལ་དང་འཕར་བ་དང། །མདའ་བསྣུན་བསྡུ་དང་འགྲོ་འོངས་སྦྱར། །ལུས་མེད་སེམས་ཅན་ཅི་བདེར་འགྲོ། །བསྟིམས་ནས་འཕྲོ་ཞིང་འབར་བར་བྱེད། །
དབང་དུ་བྱེད་དང་ཁ་སྦྱར་བསྒོམ། །འདུན་པས་སྒྲུབ་དང་ས་བོན་བསྒྱུར། །འཕེན་དྲན་བར་དོར་དོན་སྒྲུབ་འགྱུར། །ཚེ་འདི་ཡི་ནི་དེ་བཞིན་དུ། །ཉིང་མཚམས་སྦྱོར་
དང་སྲིད་མཚམས་ཡང། །རྣལ་འབྱོར་རྒྱལ་པོ་ཐབས་ལྡན་པས། །བདེ་ཆེན་ས་གསུམ་བདེ་བླག་འགྲོ། །སྲིད་བཞི་དག་དང་ངེས་པ་དང་།རྟེན་འབྲེལ་འབྱུང་དང་
ལྡོག་དང་བསད། །ཞི་རྒྱས་དབང་དང་ཞི་ལ་སོགས། །འདི་ལ་ཐེ་ཚོམ་མི་བྱ་འོ། །གཉིས་སྦྱོར་རྒྱུན་མི་འཆད་བདེ་དང། །ཀུན་ནས་འོད་གསལ་ལྷན་ཅིག་སྐྱེས།།
བུང་བས་མེ་ཏོག་རྩི་ལྟར་ནི། །རྣམ་པ་ཀུན་ཏུ་སྒྲུབ་པ་འོ། །ཨོཾ་ཨ་ཀཱ་རོ་མུ་ཁཾ་སརྦ་དྷརྨྨ་ཎཱཾ་ཨ་དྱ་ནུཏྤནྣ་ཏཏ་སརྦྦ་ནི་སྭ་བྷཱ་བ་ཧཱུཾ། བཅོམ་ལྡན་འདས་ཀྱིས་
དེ་སྐད་བཀའ་སྩལ་པ་དང། བྱང་ཆུབ་སེམས་དཔའ་སེམས་དཔའ་ཆེན་པོ་ཕྱག་ན་རྡོ་རྗེ་ལཾ་སོགས་པ་འཁོར་དེ་དག་ཐམས་ཅད་རབ་ཏུ་ཡི་རང་སྟེ་ཚིགས་སུ་བཅད་པ་

[519B]ཁྱབ་པ་ཐམས་ཅད་ཀྱིས་མཆོད་པ་ལ་བརྩོན་པར་གྱུར་ཏོ། །འཇིག་རྟེན་མགོན་པོ་བཅོམ་ལྡན་ལེགས། །འགྲོ་བ་ཉོན་མོངས་བསྐྱབ་
སླད་དུ༑ ༑སྟོང་པའི་ཏིང་འཛིན་སྤངས་ནས་ནི། །ཁྱོད་ཀྱིས་བྱམས་ཆེན་སྐུར་བསྟན་མཛད། །ཐུགས་རྗེ་ཆེན་པོ་བཅོམ་ལྡན་ལེགས། །སེམས་ཅན་སྡུག་བསྔལ་བསྒྲལ་སླད་དུ། །ཞི་བའི་མཐའ་
ལ་མི་གནས་པར། །བརྩེ་ཆེན་རྣམ་པར་འཕྲུལ་བར་མཛད། །བདེ་ཆེན་རྒྱལ་པོ་བཅོམ་ལྡན་ལེགས། །ལུས་ཅན་བདེ་དོན་བསྒྲུབ་སླད་དུ། །ཟག་མེད་དབྱིངས་ཐུགས་མ་གཞོལ་བར། །
དགྱེས་ཆེན་ཀུན་ཏུ་སྣང་མཛད་ལེགས། །གཙོ་བོ་རྡོ་རྗེ་རྒྱལ་པོ་ལེགས། །སྐྱེ་བོ་དུབ་པ་ངལ་བསོའི་ཕྱིར། །མཐའ་གཅིག་རྒྱུན་ཆད་མི་བཞུགས་པར། །མ་ལུས་འཚལ་བ་སྒྲུབ་པ་རྨད། །
དེ་ནས་འཁོར་གྱི་ཚོགས་ཕལ་པོ་ཆེ་དེ་དག་དང། རྡོ་རྗེའི་རིགས་ཀྱི་བྱང་ཆུབ་སེམས་དཔའ་ཆེན་པོ་དེ་དག་ཐམས་ཅད་ཀྱང་བཅོམ་ལྡན་འདས་ཀྱིས་འདི་སྐད་ཅེས་བཀའ་སྩལ་པའི་ངེས་པར་
གྱུར་པ་ཐབས་དང་ཤེས་རབ་བསམ་གྱིས་མི་ཁྱབ་ཅིང་གཞལ་དུ་མེད་པའི་ཏིང་ངེ་འཛིན་ལ་གནས་བཞིན་དུ་ཐམས་ཅད་བྱིན་གྱི་རླབས་ཀྱིས་སེམས་ཅན་ཐམས་ཅད་ལ་ཕན་གདགས་པའི་
དོན་དུ་ཆོ་འཕྲུལ་ཆེན་པོ་དུ་མ་བསྟན་ཏོ། །བཅོམ་ལྡན་འདས་ཀྱིས་ཡང་བཀའ་སྩལ་པ། གང་ལ་ལ་ཞིག་བཅོམ་ལྡན་འདས་རྡོ་རྗེ་མི་བསྐྱོད་པའི་གསང་བ་ཆེན་པོ་རྒྱུད་ཀྱི་རྒྱལ་པོ་ཉན་པ་དང་

[520A]༄༅། །འཛིན་པ་དང། འཆང་བ་ལ་སོགས་པ་དེ་དག་ནི་ང་དང་རྒྱལ་བ་ཐམས་ཅད་ཀྱིས་དགོངས་པར་འགྱུར་རོ། །རྡོ་རྗེ་འཆར་བ་ཁྲག་འཐུང་གི་དཀྱིལ་འཁོར་ལྷ་བྱེ་
བ་ཁྲག་ཁྲིག་མང་པོ་ཡང་དེའི་ཕྱི་བཞིན་དུ་འབྲང་བར་འགྱུར་རོ། །དྲན་པ་ཙམ་གྱིས་ཚེ་རབས་ཐམས་ཅད་དུ་ཡི་དམ་བྱེད་པར་འགྱུར་རོ། །མིའམ་མི་མ་ཡིན་པ་ལ་སོགས་པའི་གནོད་པ་
ཐམས་ཅད་དང། འཚེ་བ་དང། ཡང་བ་དང། བཀྲ་མི་ཤིས་པ་ཐམས་ཅད་འབྱུང་བར་མི་འགྱུར་རོ། །གང་གི་ཁྱིམ་ན་གནས་པ་དེ་ཡང་མཆོད་རྟེན་དུ་བྱ་བར་འགྱུར་རོ། །རིག་པ་དང་དངོས་
གྲུབ་ཐམས་ཅད་ཀྱི་གཏེར་ཚད་མེད་པར་འགྱུར་རོ། །བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་པ་དང། བྱང་ཆུབ་སེམས་དཔའ་དེ་དག་དང། ལྷ་དང། མི་དང། ལྷ་མ་ཡིན་དང་
དྲི་ཟར་བཅས་པའི་འཇིག་རྟེན་ཡི་རང་སྟེ་བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ།། །།དཔལ་བཅོམ་ལྡན་འདས་རལ་པ་གཅིག་པའི་བརྟག་པ་རྡོ་རྗེའི་རྒྱུད་
ཆེན་པོ་བླ་ན་མེད་པ་རྫོགས་སོ།། །།རྣལ་འབྱོར་གྱི་དབང་ཕྱུག་ཆེན་པོ་ཤྲཱི་ཛྲ་ག་ཏ་མི་ཏྲ་ཨཱ་ནནྡའི་བཀའ་དྲིན་ལ་བརྟེན་ནས་རྒྱ་གར་གྱི་པཎྜི་ཏ་ཆེན་པོ་བཛྲ་ཤྲཱི་ཁ་ལ་རུ་ཏྲ་དང། བོད་ཀྱི་
ལོཙྪ་བ་དགེ་སློང་བྱམས་པའི་དཔལ་གྱིས་བསྒྱུར་བའོ། ། གསར་བཅུག་ཁ་བསྐོང་གྲས།།